

REPUBLIKA HRVATSKA

DRŽAVNI URED ZA REVIZIJU

KLASA: 026-02/24-01/3

URBROJ: 613-01-01-24-1

Zagreb, 24. siječnja 2024.

OBAVIJEST

OBVEZNICIMA SASTAVLJANJA I PREDAJE FINANCIJSKIH IZVJEŠTAJA U SUSTAVU PRORAČUNA

ZA 2023.

Jedinice lokalne i područne (regionalne) samouprave, proračunski i izvanproračunski korisnici državnog proračuna i jedinica lokalne i područne (regionalne) samouprave predaju financijske izvještaje za 2023. u rokovima propisanim **Pravilnikom o financijskom izvještavanju u proračunskom računovodstvu** (Narodne novine 37/22).

***Rokovi predaje financijskih izvještaja*** za razdoblje od 1. siječnja do 31. prosinca 2023. jesu:

* za proračunske korisnike državnog proračuna i proračunske korisnike jedinica lokalne i područne (regionalne) samouprave **31. siječnja 2024.**
* za jedinice lokalne i područne (regionalne) samouprave i izvanproračunske korisnike državnog proračuna i jedinica lokalne i područne (regionalne) samouprave **15. veljače 2024.**
* za konsolidirane financijske izvještaje razdjela državnog proračuna i jedinica lokalne i područne (regionalne) samouprave **28. veljače 2024.**

***Financijski izvještaji*** koji se sastavljaju za razdoblje od 1. siječnja do 31. prosinca 2023. jesu:

* Bilanca na obrascu BIL
* Izvještaj o prihodima i rashodima, primicima i izdacima na obrascu PR-RAS
* Izvještaj o rashodima prema funkcijskoj klasifikaciji na obrascu RAS-funkcijski
* Izvještaj o obvezama na obrascu OBVEZE
* Izvještaj o promjenama u vrijednosti i obujmu imovine i obveza na obrascu

P-VRIO

* Bilješke uz financijske izvještaje.

Novčani iznosi u financijskim izvještajima za 2023. unose se u eurima i centima.

Obveznici sastavljanja financijskih izvještaja predaju financijske izvještaje za 2023. **Ministarstvu financija** u elektroničkom obliku putem aplikacije Financijsko izvještavanje u sustavu proračuna i Registar proračunskih i izvanproračunskih korisnika (aplikacija RKPFI).

Financijski izvještaji predani putem aplikacije RKPFI smatraju se predanima i Državnom uredu za reviziju. Zbog navedenog, obveznici predaje financijskih izvještaja u sustavu proračuna **nisu obvezni financijske izvještaje za 2023. zasebno dostavljati Državnom uredu za reviziju.**

Detaljnije obavijesti obveznicima predaje financijskih izvještaja u sustavu proračuna sadržane su u Okružnici o sastavljanju, konsolidaciji i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika jedinica lokalne i područne (regionalne) samouprave za razdoblje od 1. siječnja do 31. prosinca 2023., koja je objavljena na mrežnim stranicama Ministarstva financija (<https://mfin.gov.hr/drzavna-riznica/racunovodstvo/financijsko-izvjestavanje-177/okruznica-o-predaji-i-konsolidaciji-financijskih-izvjestaja-proracuna-i-proracunskih-korisnika/2023-3442/3442>).

 GLAVNI DRŽAVNI REVIZOR

 mr. Ivan Klešić, dipl. oec., v. r.